The Man Who Loved Cat Dancing
<s>The Man Who Loved Cat Dancing () je američki vestern film snimljen 1973. godine u režiji Richarda C. Sarafiana.</s><s>Predstavlja adaptaciju istoimenog romana Marylin Durnham.</s><s>Protagonist, čiji lik tumači Burt Reynolds, je odmetnik koga je na drugu stranu zakona otjeralo brutalno ubistvo voljene indijanske supruge i koji slučajno naleti na ženu (čiji lik tumači Sarah Miles) koja je odlučila pobjeći od svoga bogatog muža.</s><s>Radnja prikazuje kako se između njih dvoje razvije ljubavna veza, ali i kako im je za petama lovac na ucjene (čiji lik tumači Lee J. Cobb).</s>

<s>The Man Who Loved the Cat Dancing se smatrao jednim od ambicioznijih hollywoodskih projekata svog vremena, a studio MGM, koji se tada nalazio u financijskim problemima, je u njega investirao najviše novaca.</s><s>Razlog je bio u popularnosti romana, ali i tome da je zaplet žanr vesterna kombinirao sa ljubavnim filmom, ali i motivima srodnim tada aktualnm feminističkim trendovima na kojima je inzistirala scenaristica Eleanor Perry, koja će zbog toga na setu često svađati sa producentima.</s><s>Casting je bio prilično kompetitivan, i za dvije glavne uloge su se natjecale tada najveće zvijezde; na kraju je pobjednik bio Burt Reynolds kome je to bila prva romantična uloga.</s><s>Snimanje je, međutim, obilježio incident prilikom koga je smrtno stradao David A. Whiting, pomoćnik Sarah Miles; zbog njega je Miles nakratko bila osumnjičena za ubistvo.</s><s>Istraga je pokazala da je nedužna, ali je prilikom nje otkriveno da je sa Whitingom održavala ljubavnu vezu, pa je taj događaj doveo do kolapsa njenog braka sa Robertom Boltom.</s><s>Kritika nakon premijere nije bila oduševljena, a Reynolds je kasnije tvrdio da film "nije dobar" te da o njemu ne voli govoriti.</s>

<s>Glavne uloge</s>

<s>Izvori</s>

<s>Vanjske veze</s>

<s>Američki filmovi
Vestern-filmovi
Romantični filmovi
Dramski filmovi</s>

